ട്വന്റി 20 ലോകകപ്പ്: നിസ്സങ്കയ്ക്കും അസലങ്കയ്ക്കും അര്ധസെഞ്ചുറി, വെസ്റ്റിന്ഡീസിനെതിരെ ശ്രീലങ്കയ്ക്ക് കൂറ്റന് സ്കോര് അബുദാബി: ട്വന്റി 20 ലോകകപ്പ് സൂപ്പര് 12 പോരാട്ടത്തില് വെസ്റ്റിന്ഡീസിനെതിരെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ശ്രീലങ്കയ്ക്ക് കൂറ്റന് സ്കോര്. നിശ്ചിത ഓവറില് 3 വിക്കറ്റ് നഷ്ടത്തില് 189 റണ്സാണ് നേടിയത്. 41 പന്തില് 5 ഫോറടക്കം 51 റണ്സ് നേടിയ നിസങ്കയും, 41 പന്തില് 8 ഫോറും, 1 സിക്സും അടക്കം 68 റണ്സ് നേടിയ അസലങ്കയുമാണ് ലങ്കയ്ക്ക് മികച്ച സ്കോര് സമ്മാനിച്ചത്. അര്ധസെഞ്ചുറിയുമായി ഇരുവരും പുറത്തായി. 21 പന്തില് 29 റണ്സ് നേടിയ കുശാല് പെരേരയും ലങ്കന് നിരയില് നിന്നും പുറത്തായി. ഷാനക 14 പന്തില് 25 റണ്സും, കരുണരത്ന 3 റണ്സുമായി പുറത്താകാതെ നിന്നു. നിസ്സങ്കഅസലങ്ക സഖ്യം 91 റണ്സാണ് രണ്ടാം വിക്കറ്റില് കൂട്ടിച്ചേര്ത്തത്. ബൗളിങ്ങില് വിന്ഡീസിനായി ആന്ദ്രേ റസ്സല് 2 വിക്കറ്റുകള് നേടി.